**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „Nacionālais rehabilitācijas centrs „Vaivari”” peļņas daļu” sākotnējās ietekmes novērtējuma ziņojums**

 **(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Nacionālais rehabilitācijas centrs „Vaivari”” peļņas daļu” (turpmāk – Projekts) sagatavots saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – MK noteikumi Nr.1471) 5.punktu, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas | Valsts sabiedrība ar ierobežotu atbildību „Nacionālais rehabilitācijas centrs „Vaivari”” (turpmāk – NRC „Vaivari”) ir valsts nozīmes medicīniskās un sociālās rehabilitācijas centrs. Valsts budžeta finansējums veselības aprūpes pakalpojumu nodrošināšanai laika posmā no 2009.-2011. gadam samazinājās, kā rezultātā NRC „Vaivari” par iepriekšējiem periodiem ir uzkrāti zaudējumi LVL 1 037 033. NRC „Vaivari” 2012.gada saimnieciskās darbības rezultātus ietekmējis stacionāri ārstēto pacientu skaita palielinājums, neto apgrozījuma pieaugums, ieņēmumu no maksas pakalpojumiem pieaugums, kā arī veiktie darbības optimizācijas pasākumi. Salīdzinot ar 2011.gadu, 2012.gadā stacionāro pacientu skaits palielinājies par 21%, neto apgrozījums pieaudzis par 9,3%, tajā skaitā ieņēmumi no ārstniecības un rehabilitācijas pakalpojumiem palielinājušies par 12,2%. NRC „Vaivari”, lai nodrošinātu stabilu un sekmīgu darbību, 2012.gadā veicis izmaiņas rehabilitācijas pakalpojumu apjomā, struktūrā un kvalitātes nodrošināšanā, tajā skaitā attīstījis maksas pakalpojumu piedāvājumu. Izveidota rehabilitācijas programma un nodrošinātas aprūpes gultas ilgstoši mākslīgi ventilējamiem pacientiem, apvienotas neirorehabilitācijas un muguras sāpju programmas, nodrošināta gaidīšanas rindu vadība, uzsākta mājas rehabilitācijas pakalpojuma sniegšana, paplašināti dienas stacionārā piedāvātie pakalpojumi, tiek attīstīts medicīnas tūrisma pakalpojums. Izdevumu optimizācijai veikti darbības procesu uzlabojumi. Pilnveidota personāla politika, uzsākta jaunas personāla vadības un grāmatvedības uzskaites sistēmas ieviešana, izvērtētas un optimizētas administratīvās un saimnieciskās funkcijas, daļu funkciju nododot ārpakalpojumam. Lai uzlabotu ēku energoefektivitāti un mazinātu uzturēšanās izmaksu apjomu 2012.gadā veikts ūdens apgādes cauruļvada kapitālais remonts, Eiropas Reģionālā attīstības fonda projekta ietvaros pabeigta ēkas fasādes un jumta siltināšana, logu un radiatoru nomaiņa, rekonstruēta ventilācijas sistēma, uzstādītas evakuācijas durvis un ugunsdzēsības signalizācija. Pacientu pieejamības veicināšanai un pakalpojuma kvalitātes uzlabošanai projekta ietvaros veikta nodaļu rekonstrukcija un renovācija, kā arī pacientu aprūpes iekārtu, funkcionālās diagnostikas iekārtu, tehnisko palīglīdzekļu un rehabilitācijas trenažieru zāles aprīkojuma iegāde. 2013.gadā NRC „Vaivari” plāno palielināt apgrozījumu no maksas rehabilitācijas pakalpojumu sniegšanas un tehnisko palīglīdzekļu izgatavošanas, par 10% palielināt stacionāri ārstēto pacientu skaitu, kā arī turpināt izmaksu optimizāciju, lai pilnībā segtu īstermiņa saistības un nodrošinātu pozitīvus saimnieciskās darbības rezultātus. Operatīvie budžeta izpildes dati par 2013.gada 1.pusgadu liecina par pozitīvu virzību uz noteikto finanšu un naturālo rādītāju izpildi. NRC „Vaivari” likviditātes (apgrozāmo līdzekļu) analīze liecina, ka likviditātes rādītāji ir zem normas, trūkst brīvu naudas līdzekļu un ir nopietnas grūtības ar īstermiņa saistību apmaksu. Īstermiņa saistību summa pārsniedz apgrozāmo līdzekļu summu par LVL 843 564. Nepieciešamo īstermiņa saistību nomaksai NRC „Vaivari” ir spiests piesaistīt kredītlīdzekļus. Īstermiņa saistības veido parādi preču piegādātājiem un pakalpojumu sniedzējiem, kas veidojušies nodrošinot veselības aprūpes pakalpojumus. Ja NRC „Vaivari” 2012.gada peļņas daļa tiek ieskaitīta valsts budžetā kā dividendes, tiek palielināts saistību apmērs, jo ierobežotie brīvie naudas līdzekļi liek piesaistīt papildu finansējumu, izmantojot komercbanku pakalpojumus, lai nodrošinātu saistību izpildi. Pastāv risks, ka palielināsies īstermiņa parādu apjoms un var tikt kavēti maksājumi, kas var negatīvi ietekmēt sniegto veselības aprūpes pakalpojumu nepārtrauktību. Saskaņā ar 2004.gada 22.septembra (prot. Nr.54 48.§) Ministru kabineta rīkojumu Nr.679 tika reorganizēta bezpeļņas organizācija valsts uzņēmums NRC „Vaivari”” un izveidota valsts sabiedrības ar ierobežotu atbildību NRC „Vaivari”. Sakarā ar to, ka valsts nekustamie īpašumi, kas zemesgrāmatā ir ierakstīti uz valsts vārda Veselības ministrijas personā, lielākoties tiek izmantoti veselības aprūpes pakalpojumu nodrošināšanai, tad šādus valsts nekustamos īpašums, pamatojoties uz apsaimniekošanas līgumu, Veselības ministrija nodeva veselības aprūpes pakalpojumus sniedzošajām valsts kapitālsabiedrībām, paredzot nosacījumu – uzskaitīt apsaimniekošanā esošos valsts nekustamos īpašumus kapitālsabiedrības bilancē. NRC „Vaivari” pamatkapitāla samazināšanas rezultātā pakalpojumu sniegšanai nepieciešamais nekustamais īpašums, pamatojoties uz apsaimniekošanas līgumu, tika pārņemts kapitālsabiedrības bilancē, neparedzot to pamatkapitāla sastāvā, bet uzskaitot bilances postenī „Pārējās rezerves”.Lai sakārtotu ar īpašumiem saistītos jautājumus, šobrīd tiek izvērtēta iespēja izslēgt kapitālsabiedrību apsaimniekošanā esošos valsts nekustamos īpašumus no kapitālsabiedrību bilancēm. NRC „Vaivari” gadījumā, ja no bilances tiek izslēgti šobrīd apsaimniekošanā esošie nekustamie īpašumi, un ņemot vērā iepriekšējo gadu zaudējumus, pašu kapitāla vērtība samazinās līdz negatīvai. Saskaņā ar Komerclikuma 161.panta 4.daļu, kas nosaka, ka dividendes nedrīkst noteikt, aprēķināt un izmaksāt, ja Sabiedrības pašu kapitāls ir mazāks par pamatkapitālu, NRC „Vaivari” dividendes 2012.gadā nebūtu jāmaksā. Ņemot vērā augstāk minēto, NRC „Vaivari” 2012.gada peļņa būtu novirzāma iepriekšējos periodos uzkrāto zaudējumu segšanai, kas veidojušies saistībā ar valsts apmaksāto veselības aprūpes pakalpojumu sniegšanu pacientiem, lai saglabātu stabilu NRC „Vaivari” darbību un nepārtrauktu veselības aprūpes pakalpojumu sniegšanu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | NRC „Vaivari” ir valsts kapitālsabiedrība, kurā 100% kapitāla daļu turētāja ir Veselības ministrija.Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un MK noteikumu Nr.1471 4.1punktu minimālo dividendēs izmaksājamo peļņas daļu par pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.NRC „Vaivari” 2012.gadu ir noslēgusi ar LVL 124 179 peļņu. No minētās summas, atbilstoši noteikumu Nr.1471 4.1punktam, valstij dividendēs izmaksājamā peļņas daļa (90% no peļņas) sastāda LVL 111 761,10.Noteikumu Nr.1471 5.1.apakšpunkts nosaka, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai.2012.gada nesadalītā peļņa atbilstoši likuma „Gada pārskatu likums” 20.pantam ir ietverta attiecīgā pārskata gada bilances postenī „Pārskata gada nesadalītā peļņa”. Ņemot vērā to, ka NRC „Vaivari” apgrozāmie līdzekļi ir ierobežoti, dividenžu izmaksa par 2012.gadu ietekmēs kārtējo īstermiņa saistību izpildi, kā arī paredzētās apsaimniekošanā esošo nekustamo īpašumu uzskaites maiņas rezultātā tiks pasliktināti kopējie NRC „Vaivari” finanšu rādītāji un pamatdarbības stabilitāte ilgtermiņā. Lai novērstu draudus NRC „Vaivari” pamatdarbības nodrošināšanai, efektīvi būtu maksimālu NRC „Vaivari” peļņas daļu novirzīt iepriekšējos periodos uzkrāto zaudējumu segšanai, kas veidojušies saistībā ar valsts apmaksāto veselības aprūpes pakalpojumu sniegšanu pacientiem. Līdz ar to Ministru kabinetam ir nepieciešams pieņemt lēmumu, ka NRC „Vaivari” 2012. pārskata gada peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0% apmērā.  |
| 5. | Projekta izstrādē iesaistītās institūcijas | LR Veselības ministrija, NRC „Vaivari”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (tūkst. latu) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 99 837,4 | -111,8 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets | 99 837,4 | -111,8 | 0 | 0 | 0 |
| 3.2. speciālais budžets | 0 | 0 | 0 |  | 0 |
| 3.3. pašvaldību budžets  | 0 | 0 | 0 | 0 |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | LR Veselības ministrija, Nacionālais rehabilitācijas centrs „Vaivari”.  |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Anotācijas II, IV, V un IV sadaļas – projekts šīs jomas neskar.

Veselības ministre I.Circene

17.10.2013 11:27

1410

A.Rengarte

67876028, agita.rengarte@vm.gov.lv